gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu ceb gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en pt fr gu gu gu gu gu gu fr gu gu gu gu gu gu gu gu fr gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
કથા-સપ્તાહ : ભાઈબંધ (યે દોસ્તી... - 4)
1  |  2  |  3  |  4  |  5
સુહાગસેજ પર બેઠેલી નિરાલીએ સામા ડ્રેસિંગ-મિરરમાં ડોકિયું કરતાં પ્રતિબિંબ ઊલટતપાસ લેતું લાગ્યું :
આખરે તું પ્રીત પર કુરબાન થઈ આદર્શને છળ દેવા પરણીય ગઈ! હવે શું વિચારવાનું?
એ જ પ્રશ્ન, પણ મર્દાના અવાજે નિરાલી ઝબકી. ઓહ, હું સુહાગસેજ પર બેઠી છું. આદર્શ રૂમમાં આવી મારી સામે ઊભા છે! તેમની
આંખોમાં સળવળતાં શમણાંનો બોજ વર્તાતો હોય એમ નિરાલીની પાંપણ ઝૂકી ગઈ.
નહીં, આ શમણાં લાગણી બની અંતરમાં ઘૂંટાય એ પહેલાં એમને તરડી નાખ નિરાલી. નહીંતર એક આદર્શ પુરુષની તબાહીમાં તું નિમિત્ત થઈ જવાની!
તો શું આદર્શને સત્ય કહી મારે મારા આરવના ગુનેગાર ઠરવું?
આદર્શથી ચોરેલી નજર અરીસા પર અટકી અને એ નજરમેળની જ રાહ જોતું હોય એમ તેનું પ્રતિબિંબ બોલી ઊઠ્યું, પિયુ કાજ હળાહળ વિષ પીવાનો પ્રણયધર્મ હોય તો તેને સાચા રસ્તે વાળવો પરમ ધર્મ થયો!
સંધાયું - તેનો આત્મવિશ્વાસ. આરવ રાહ ભૂલ્યામાં શક નથી, તેમને સાચા માર્ગે વાળવાનો ધરમ નિભાવવામાં આદર્શની જ મદદ કેમ ન લેવી!
હું આરવની સચ્ચાઈ કહી પણ દઉં તો આદર્શ માની ઓછા લેવાના! હું બે ભાઈબંધોમાં ફૂટ પડાવવા માગું છું કહી મારું મોં તોડી લે. આદર્શ સાથે લગ્ન નક્કી થયાં ત્યારે આરવે સાવચેતીરૂપે અમારા પ્રણયની તમામ નિશાનીઓ - ફોટોઝ, મેસેજિસ, કૉલ ડીટેલ્સ-સર્વ કંઈ મિટાવી દીધેલું. પુરાવા વિના હું પાંગળી ઠરું છું. આદર્શ આરવને તેડાવી બે સવાલ પૂછે તો હું ખુલ્લી પડી જાઉં!
આરવનું નામ આપ્યા વિના હું તમારા હિતશત્રુનું પ્યાદુ બની છું એ મતલબની કબૂલાત કરી દઉં તો...
‘આજની રાત વિચારોમાં જ વિતાવવી છે?’
આદર્શ નિકટ આવતાં નિરાલીએ હાથ આડો કર્યો, ‘આદર્શ, પરણ્યાની પ્રથમ ૨પ્તાત્રિએ મારે કશુંક કન્ફેસ
કન્ફેસ! નિરાલીને ગંભીર જોઈ આદર્શના કપાળે બે સળ ઊપસી-ન ઊપસી કે વિખરાઈ ગઈ : નિરાલીની દરેક કબૂલાતને હું ઉદાર મને આવકારીશ. દામ્પત્યમાં બંધાયા પછી અમારી વચ્ચે ભેદ હોવો પણ ન જોઈએ. આખરે આવી નિખાલસતા સૌમાં નથી હોતી!
‘હું તમારી સાથે પરણી છું, પણ પત્ની બનીને રહી શકું એમ નથી’ નિરાલીએ એકશ્વાસમાં કહી દીધું, ‘હું કોઈને ચાહું છું આદર્શ અને એ વ્યક્તિના દિલમાં તમારા માટે ભારોભાર રંજિશ છે.’
‘હું તમને પરણી છું તો પણ તેની યોજનાના ભાગરૂપે.’
યોજના. આદર્શનાં જડબાં તંગ થયાં. પોતાના ધારવા મુજબની આ સંસારની શરૂઆત નથી! નિરાલી તેને ગમવા લાગી હતી, પણ સ્પર્શની પહેલી અને સ્વીકારની અંતિમ ક્ષણ પહેલાં જબાન ખોલી તેણે ડહાપણનું કામ કર્યું... પાછી કહે છે તે મારા દુશ્મનની મેહબૂબા છે! પોતાની પ્રિયતમાને મારી સાથે પરણાવી દેવાનો પ્લાન રચનારો છે કોણ?
‘હું તેનું નામ કે હિન્ટ પણ નહીં આપું... એમ હું તમને છેતરવા પણ નથી માગતી આદર્શ. ખરેખર તો તમારી મદદથી હું તેને સાચા રાહે વાળવા માગું છું. એનું એક કારણ એ છે આદર્શ કે તમે શત્રુતાથી પર છો.’
આમાં દંભ નહોતો. નિરાલીનો રણકો આદર્શને સ્પર્શી ગયો.
‘ભલે નિરાલી, હું તારી સાથે છું.’
પરણ્યાની પહેલી રાત્રે પરપુરુષને ચાહતી પત્નીને આવું કહેનારો લાખોમાં એક મરદ હોય.
‘તો પહેલું વચન એ આપો કે આ વિશે મા કે તમારા મિત્ર આરવને કશું કહેશો નહીં, ઇશારામાં પણ નહીં. બધાને બધું નૉમર્લ લાગવું જોઈએ. મહિના પછી મારી પ્રેગ્નન્સી જાહેર થાય ત્યાં સુધી.’
- અને ખરેખર, બીજા મહિને નિરાલીએ મા બનવાના ખુશખબર આપ્યા ત્યારે બંગલામાં રાજીપો પ્રસરી ગયો. ઘેલાં થયેલાં સુલક્ષણામાએ વહુનાં ઓવારણાં લીધાં. મંદિરમાં ચડાવો મોકલ્યો. નિરાલીના પિતા હરખાઈ ઊઠ્યા.
બાકીના ત્રણ ખુશીનો માત્ર દેખાડો કરતા હતા, તેમની ભીતર જુદાં જ વમળ સરજાતાં હતાં.
નિરાલીને વડીલોને છેતરવાનું દુ:ખ હતું. આદર્શની તે •ણી હતી. તેમણે બરાબર સાથ નિભાવ્યો. જાહેરમાં અભિનયને બહાને પણ છૂટછાટ લીધી નથી. એકાંતમાં પણ મારી મર્યાદાના રક્ષક બન્યા છે. દેખાવ ખાતર શિમલાના હનીમૂને ગયાં ત્યાં પણ ધરાર જો તેમની નીયત ડોલી હોય. બે અલગ રૂમમાં અમે રોકાયેલાં. નથી તેમણે માને કહ્યું, નથી આરવને ગંધ આવવા દીધી... હવે જ્યારે સત્યનો ઘટસ્ફોટ થશે ત્યારે વડીલો હેબતાશે, આરવનું નામ ખૂલતાં આદર્શ ઘવાશે અને એટલો જ આરવ પણ ઘાયલ થશે હું આદર્શ જોડે ભળી ગયાનું જાણીને! પણ એ પળ જરૂરી
છે આરવ, તમારા ખુદના સમાધાન માટે; વરસોથી તમે સેવેલા ભ્રમના નિરસન માટે.
આરવનું કાળજું કપાતું હતું. આદર્શ સાથેની અંગત પળો નિરાલીએ કેમ વેઠી હશે! સુખી દામ્પત્યનો અભિનય કરતાં તેના હૈયે શું વીતતી હશે! રાહત હોય તો એટલી કે હવે આ બધાનો અંત આવવાનો...
ત્રીજા આદર્શને મા-મિત્રથી સચ્ચાઈ છુપાવવાની વ્યથા હતી, પણ નિરાલીને સાથ આપવાથી તેનો પ્રેમી સાચા રાહે વળતો હોય તો તેના હૈયે મારા માટેની દુશ્મનાવટ મિટાવવા પણ મારે એ કરવું જોઈએ! નિરાલી કહે છે એમ, આ પગલા પછી રહસ્યસ્ફોટન થવાનું હોય તો મારા રકીબની ઓળખ પામવાની મને અધીરાઈ પણ છે...
‘ઑલ સેટ.’ અઠવાડિયા પછી આરવ ફોન પર નિરાલીને કહી રહ્યો છે, ‘આવતી કાલે રવિવાર છે.
બપોરે ૪-૫ વાગ્યે આપણે સૌ
બંગલે હોઈશું. એ વેળા ‘ચમત્કારી સાધુ’ની પધરામણીનો બંદોબસ્ત થઈ ગયો છે....’
આરવ સાથે પુણે ભણતો વિકાસ ડ્રામા લાઇનમાં ફંટાયો હતો. તેના થકી નજીવી કિંમતમાં કહો એ ભૂમિકા ભજવી આપતા કલાકારોનો સંપર્ક આરવને થયેલો. આર્થિક રીતે મજબૂ૨ આર્ટિસ્ટને માત્ર મળનારી ફીથી મતલબ હોય... પહેલાં માધવબાગનાં ‘વૃદ્ધા’ અને હવે ‘સંન્યાસી..’
- પણ આ વેળા તમારું ધાર્યું નહીં થાય, આરવ. બહુ વિચારને અંતે આપણો ભેદ ખુલ્લો કરવાનો આઇડિયા ક્લિક થયો છે, હવે
જે બનશે એ તમારી ધારણા
ઊંડો શ્વાસ લઈ નિરાલીએ ફોન જોડ્યો. સામેથી રિસીવર ઊંચકાતાં પૂછ્યું : તમે આવો છોને?
‘કોઈ આવવાનું છે, આરવ?’ ૨વિની સાંજે ઘડિયાળમાં પાંચના ટકોરા પડતાં આદર્શે પૂછ્યું, ‘ક્યારનો દરવાજો કેમ ટાંપી રહ્યો છે?’
આરવે જવાબ ઉડાવ્યો. પણ ભીતર ચચરાટી થતી હતી - સાધુ બનનારો સહદેવ હજી આવ્યો કેમ નહીં? પાછો તેનો મોબાઇલ પણ લાગતો નથી!
તેને શું ખબર કે થોડી વાર પહેલાં ફોન જોડી નિરાલીએ એ સહદેવને ભડકાવ્યો હતો - તમને હાયર કરનારનું તર્કટ પકડાઈ ગયું છે, એ બંદો પોલીસની હિરાસતમાં છે. ભલું ઇચ્છતા હો તો આવશો નહીં ને ફોન બંધ કરી દો નહીંતર એના પરથી લોકેશન ખોળી પોલીસ તમનેય નહીં છોડે!
સાધુને તો સીન ભજવ્યા વિના જ મેં એક્ઝિટ આપી દીધી, પણ મેં
જેને નિમંhયા છે એ મહેમાન હવે આવવા જોઈએ!
એ જ વખતે ડોરબેલ રણકતાં નિરાલીની કીકી ચમકી. સાધુનું આગમન કલ્પી આરવ દરવાજો ખોલવા દોડી તો ગયો, પણ ભળતી જ વ્યક્તિને ભાળી ભોંઠા પડવા જેવું થયું.
સાધુને બદલે આ તો પાંત્રીસેક વર્ષની સન્નારી નીકળી! સાડીની સાદી સજાવટ છતાં વ્યક્તિત્વની ગરમાઈને કારણે જાજરમાન લાગતી આ સ્ત્રી સુલક્ષણામાસીની ઓળખીતી હોવી જોઈએ... અનુમાન માંડતાં આરવે અચાનક ભીતર ઝાટકો અનુભવ્યો : આ સ્ત્રી! તેની ઓળખનો અણસાર પાકો થતાં તમ્મર આવવા જેવું થયું.
આ તો સુરતની પેલી નર્સ
વસુધા! નિરાલીના અબૉર્શન માટે અમે જ્યાં પતિ-પત્ની તરીકે
ગયેલા એ ક્લિનિકની નર્સ અહીં! આરવને ભાગી છૂટવું હતું, પણ એ શક્ય નહોતું.
‘મને ન ઓળખી? હું વસુધા!’
આરવ સમક્ષ પાંપણ પટપટાવી વસુધા અંદર પ્રવેશી, ‘દિવાકરસાહેબ મને ભૂલી ગયા લાગે છે, પણ એમ તો કાલે સાંજે માર્કેટમાં આપણે અનાયાસ ભટકાય ત્યારે તમે પણ પહેલાં તો ભુલાવામાં જ પડ્યાં હતાંને દિવ્યાબહેન!’
આરવને ગડ બેઠી : ઓહ! તો-તો વસુધા ગઈ સાંજે નિરાલીને મળી લાગે છે. નિરાલીએ સૌજન્ય ખાતર ઘરે આવવાનો ઉપરછલ્લો વિવેક કર્યો હશે એમાં બાઈ સાચે જ પેધી પડી! સાધુ આવ્યો નહીં ને દવાખાનાની સિસ્ટર ટપકી પડી!
આરવ સમક્ષ લાચારીવશ ખભા ઉલાળી નિરાલીએ તેના મંતવ્ય પર મહોર મારી.
બે - સુલક્ષણાબહેન અને આદર્શ ગૂંચવાયાં. આત્મવિશ્વાસભેર છટાથી બોલતી આ સ્ત્રી નિરાલીની ઓળખીતી લાગે છે, પણ તે તેને દિવ્યાના નામે કેમ સંબોધે છે? તેણે દિવાકર કોને કહ્યો - આરવને?
‘હમણાં અમે જરા બિઝી છીએ, મૅડમ..’ આરવે સ્વસ્થતા મેળવી, ‘તમે ફરી ક્યારેક..’
કોઈને આમ જાકારો દેવાતો હશે! સુલક્ષણાબહેન કે આદર્શ ટકોરે એ પહેલાં ઘીટની જેમ મીઠું મલકતી વસુધા બેઠકે ગોઠવાઈ,
‘મને પણ ઉતાવળ છે. વધુ નહીં રોકાઉં. આવી છું તો તમારા પરિવારને મળવાનો લહાવો તો લેતી જાઉં.’ આરવ તરફથી વસુધાએ નિરાલી તરફ નજર વાળી.
‘દિવ્યા, આ તારાં સાસુ જણાય છે અને આ દિય૨ છે કે જેઠ?’ આદર્શ તરફ આંગળી ચીંધી વસુધાએ પૂછતાં સુલક્ષણાબહેનની ધીરજ જવાબ દઈ ગઈ. અધીરાઈ ઊછળી પડી.
‘માફ કરજો બહેન, પણ તમે મારી વહુને દિવ્યા કેમ કહો છો?’
‘અરે? દિવ્યાને દિવ્યા જ કહુંને.’ અછડતી નજરે નિરાલી સાથે તારામૈત્રક રચી લઈ વસુધાએ ધડાકો કર્યો, ‘દિવ્યા અને દિવાકર. બન્ને પતિ-પત્ની સુરતના અમારા ક્લિનિકે તો આવ્યાં હતાં અબૉર્શન માટે.’
હેં! દિવ્યા-દિવાકર. નિરાલી-આરવ. પતિ-પત્ની. અ...બૉ...ર્શન! જાણે વીજળી ત્રાટકી.
હવે ૫છી શું થવાનું એની પણ કોને ખબર હતી?
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.